Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitseväe peastaabiülem kindralleitnant Herzi Halevi teatab,
et enamus Hamasi sõjataristust Gaza sektori põhjaosas on välja juuritud.
Saksamaal tegi politsei suure haarangu
Hezbollah’ ja Iraani terroriühingutele seitsmel liidumaal.
Evangeelsete kristlaste juhid kohtusid peaminister Benjamin Netanyahu’ga
ja rõhutasid oma ühemõttelist toetust Iisraeli riigile.
Iisrael on sisuliselt võtnud võimu Gaza sektori põhjaosas,
kus Kaitsevägi jätkab
Hamasi sõdalaste ja haldustaristu süstemaatilist kõrvaldamist.
Täna on Iisraelis sõda 42. päeva alates ajast, mil islamistlik Hamas
ja ta kaasterroristid vallandasid jõhkra sõja Iisraeli vastu,
korraldades tuhandete ohvritega veresauna.
Iisraeli kaitseväe peastaabiülem kindralleitnant Herzi Halevi
tõdes ringreisil Gaza linnas,
et enamus Hamasi sõja- ja haldustaristust on välja juuritud.
Oleme peaaegu hävitanud sõjalise süsteemi,
mis asus Gaza sektori põhjaosas.
Viime selle lõpule; veel on mõndagi lõpetada, kuid oleme lähedal.
Kaitseväe senist silmapaistvat edu käsitledes
väisas Iisraeli kaitseminister Yoav Gallant
ka erivägede allüksuse peakorterit, mis hetkel tegutseb Shifa haiglas,
mille all asub Hamasi peamine käsu- ja juhtimiskeskus,
ning muid lähedalasuvaid alasid.
Jõudsin täna allüksuse peakorterisse,
mille eriväelased tegutsevad ka al-Shifa haiglas.
Sealt on leitud olulisi asju;
operatsioon jätkub, ja seda tehakse täpselt ja valikuliselt,
kuid väga-väga otsustavalt.
Mida enam operatsiooni arendame, survet Hamasile suurendame,
mida rohkem staape leiame, tunneleid hävitame, terroriste kõrvaldame
ja ühingu juhte maha võtame, seda suuremad on võimalused
meie pantvangide tagasitoomiseks.
Sest see vaenlane tunnistab ainult jõudu,
ja teeme jõu tähenduse talle hästi selgeks,
Kahjuks kinnitas Kaitsevägi, et operatsiooni käigus
leiti ühe Iisraeli pantvangi, Yehudit Weiss’i, surnukeha
al-Shifa haigla juurest.
Yehudit’i surnukeha - rahu tema hingele! - leidsid meie väed.
7. brigaad, mis uuris ala al-Shifa haigla lähedal,
leidis uurimise käigus tema laiba ühest kodust.
Tema laiba lähedal leidsime terroristide laibad,
kes Yehudit’i kinni hoidsid.
Täna hommikul marssisid tuhanded iisraellased maanteel nr. 1,
mis viib Iisraeli pealinna Jeruusalemma,
ja nendega liitusid iisraeli pered,
kelle liikmeid islamistlik Hamas Gazas pantvangis hoiab.
Seitse mu pere liiget on pantvangis Gazas:
mu ema, mu õde, õemees ja nende lapsed, 8- ja 3-aastane -
3-aastane tüdruk on Gazas! - mu tädi ja 12-aastane nõbu.
Kuidas saab hinnata 3-aastast tüdrukut?
Peame nad nüüd tagasi saama iga hinna eest!
Marsime siin täna Jeruusalemma, sajad pered ja tuhanded inimesed -
ühinege meiega Jeruusalemmas,
kuulge me hüüdu, tooge nad kohe koju tagasi.
Kogu maailm hüüab meiega - tooge nad kohe koju tagasi.
Koos pantvangide peredega Jeruusalemma marssides
kuulutas Saksa saadik Iisraelis Steffen Seibert
Berliini vankumatut toetust ja lubas kasutada kõiki võimalusi
pantvangide tagasitoomiseks oma perede juurde.
Esimesest päevast peale oleme olnud
väga tihedas kontaktis paljude peredega, kel on pantvange Gazas,
eriti muidugi Saksa kodanikega, kuid mitte ainult Saksa kodanikega.
Ja võin vaid öelda, et oleme olnud teiega oma südame ja mõistusega
alates 7. oktoobrist, tunneme valu, mida teie ja te pered tunnete.
Palvetame ja loodame ööd ja päevad läbi,
et kõik saaks vabaks, kõik saaks tingimusteta vabaks,
kõik peavad naasma tervena ja turvalisena.
Töötame selle nimel
kõikidel poliitilistel ja diplomaatilistel tasanditel
ja palume teil lihtsalt hoida lootust elus.
Ja on imeline, imeline näha teid kõiki täna siin -
väga muljetavaldav - ja see ongi kõik, mida saan öelda.
Oleme teiega südame ja mõistusega, nii mina kui ka kõik Saksa saatkonnas,
ja ka Saksa valitsuses.
Tuleb rõhutada, et Saksa valitsus
on vedanud eest Euroopa toetust Iisraeli riigile,
kuna tunnustab Iisraeli moraalset õigust enesekaitsele
ja samas hoogustab oma pingutusi võitluses islamiterrorismiga
üle Euroopa ja eriti Saksamaal.
Selle võitluse raames tegi Saksa politsei sadu reide
seitsmel Saksa liidumaal luureinfo põhjal,
mille kohaselt Hamburgi Islamikeskus
toetab Iraani käsilast Liibanonis - Hezbollah’d.
Meie julgeolekuasutused uurivad Hamburgi Islamikeskust
ja mitmeid võimalikke allorganisatsioone.
Uurime kahtlustust, et see ühing
on suunatud meie põhiseadusliku korra vastu.
Uurime ka, kas siit toetatakse Liibanoni terroriühingut Hezbollah.
Kahtlustused Hamburgi Islamikeskuse vastu on kaalukad.
Seda on kaua jälginud Riiklik Põhiseaduskaitseamet,
ja seda peetakse islamistlikuks.
Edasised põhiseaduslikud meetmed
tuleb nüüd hästi ette valmistada.
Seepärast oligi tarvis ulatuslikke otsinguid.
Meie julgeolekuasutused
analüüsivad nüüd muidugi hoolikalt konfiskeeritud materjale.
Menetlused viiakse muidugi läbi avatult ja erapooletult,
õigusnorme järgides.
Ankaras karmistas Türgi president Recep Tayyip Erdogan,
kelle retoorika on olnud otseselt Iisraeli-vastane
maavägede Gazasse sissetungi esimestest päevadest peale,
oma vaenulikke avaldusi, väites,
et mitte Hamas, vaid Iisrael on terroristlik.
Küsin siit Netanyahu’lt: Kas sul on tuumapomm või ei?
On või ei ole? Ütle välja, kui julged!
Ent ta ei saa!
Hei, Iisrael! Sul on aatompomm, tuumapomm, ja sa ähvardad sellega!
Teame niisuguseid!
Ja su surmatund on nüüd tulemas!
Olgu sul tuumapomm või mitte, olgu sul mis iganes, su lips on läbi!
Käimas on genotsiid!
Seepärast (viivad) tuhanded juristid nüüd selle
Rahvusvahelisse Kriminaalkohtusse Haagis.
Ja kuna ta (Iisrael) teostab sellist genotsiidi, teeme kõik,
et võtta kõik vajalikud meetmed genotsiidi asjus
ja teha vajalikud avaldused.
Ja nüüd ütlen avalikult puhta südametunnistusega,
et Iisrael on terroririik.
Türgi riigipea süüdistas
Iisraeli ja USAd ’Hamasilt valimiste varastamises’,
kui see islamistlik terrorirühmitus
oli võitnud Palestiina Omavalitsuse parlamendivalimised 2006. a.
Teie ütlete, et Hamas on terroriühing!
Hamas on poliitiline partei, mis läks Palestiinas valimistele ja võitis.
Ja pärast valimisvõitu võtate tema õigused ära!
Kes nad ära võttis? Jällegi, Iisrael ja Ameerika võtsid nad üheskoos ära.
Pärast Erdogani sõnu, mida ta kolmel viimasel nädalal korduvalt kordas,
kinnitas Iisraeli peaminister Benjamin Netanyahu kohtumisel
evangeelsete kristlaste juhtidega, et Erdogan esindas kõlblusetuse leeri,
mis soovib toetada terrorit,
erinevalt üleilmsest õigluse ja tõe leerist.
Türgi president Erdogan, kes nimetab Iisraeli terroririigiks,
kuid tegelikult toetab Hamasi terroririiki,
on ise pommitanud Türgi külasid Türgi enda sees.
Seega pole tema meile moraalilugeja!
Toetame neid, kes toetavad õiglust ja tõde, nagu vaimulik Graham,
me paljud kristlastest sõbrad üle maailma, aga ka nii paljud teised.
Nägime seda eile juutidest ja mittejuutidest juhtide, Senati juhtide,
Esindajatekoja juhtide massimeeleavaldusel Washingtonis.
Nad seisid Iisraeli, nad seisid tõe, nad seisid õigluse eest!
Need on tsivilisatsiooni jõud, mis viimselt jäävad peale!
Üle maailma paluvad miljonid kristlased,
et Jumal annaks teile Tema tarkuse,
ja palume, et Jumal annaks teile kordamineku - see on meie palve.
Teie siiatulek, teie toetus Iisraelile Iisraelis,
on võimsalt oluline ja annab meile palju jõudu, palju julgustust.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te soovite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud puhkepäevi!
Kui Jumal lubab, näeme taas me tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik